
	Ribiška zveza Slovenije 
	  telefon:      01 256 12 94

	
	Tržaška cesta 134
	  telefaks:     01 256 12 95

	
	1000    Ljubljana
	  e- naslov:  info.rzs@ribiska-zveza.si



ZAPISNIK
4. sestanka komisije RZS za  promocijske aktivnosti v tem mandatu
Sestanek je bil v četrtek, 23. 9. 2021, z začetkom ob 16:00 uri v pisarni Ribiške zveze Slovenije v Ljubljani, Tržaška ulica 134, Ljubljana.

Prisotni:
- k o m i s i j a :	Marko KRAJNC (predsednik komisije) ter člani: Milan BERLOT, Borut JERŠE, Jure UŠENIČNIK SCHIFFERSTEIN.
- drugi vabljeni:	mag. Igor MILIČIĆ (sekretar RZS).

Opravičeni: 	Srečko ŽERJAV.
- drugi vabljeni:	  dr. Miroslav ŽABERL (predsednik RZS).

Odsotni: 	   Boštjan P. ZAGOŽEN.

SKLEPČNOST:	Od šestih članov komisije je prisotni štirje člani komisije. Sestanek je sklepčen. 

Na seji je bil soglasno sprejet predlagan dnevni red:

1. Pregled zapisnika in sklepov sestanka komisije z dne 16. 9. 2020.
2. Prednostne naloge komisije do konca leta 2021:
a. brošura o ribolovu krapovcev in plenilk,
b. ribiški vodiči - nadaljevanje dela delavne skupini pri pripravi ustreznih aktov,
c. ostalo
3. Program dela komisije v letu 2022.
4. Razno - kratka ocena izvedbe dogodkov ob 140. obletnici organiziranega sladkovodnega ribištva na Slovenskem in 80. letnici izdaje glasila Ribič, medijska podpora ribiških dogodkov.



AD 1

Pregled zapisnika in sklepov sestanka komisije z dne 16. 9. 2020

Povzetek razprave: predsednik komisije M. Krajnc je prisotne pozdravil in ustno podal poudarke tem zapisnika pretekle seje komisije in poročilo o realizaciji sklepov. Novi član komisije J. Ušeničnik se je zahvalil za povabilo za sodelovanje v komisiji. 



Sklep 1: člani komisije potrjujejo vsebino zapisnika 3. seje komisije in poročilo o realizaciji sklepov.


AD 2


Prednostne naloge komisije do konca leta 2021:

a. Brošura o ribolovu krapovcev in plenilk

Povzetek:  v razpravi je bilo povedano, da je brošura vsebinsko dokončana, pripravljenih je 80% fotografij, dogovoriti se je potrebno o formatu tiskanja brošure, številu izvodov, tujih jezikih in na podlagi tega pripraviti stroškovnik brošure. Brošuro nujno potrebujemo, ker je tak ribolov pri nas zelo prisoten. Več kot polovica vseh RD živi od tega načina ribolova – izpostavljen primer SV Slovenije. Kot ribiška tematika so krapovci sedaj v središču pozornosti, ZZRS v svoji strategiji ribogojstva ugotavlja zapostavljenost ciprinidov. Problem zaostanka pri realizaciji projekta te brošure se je pojavil zaradi nesoglasij glede navajanja spletnih prodajalcev dovolilnic v osnutku vsebine. STO v tem trenutku ni pripravljena  sofinancirati nove brošure, ampak le o skupno brošuro, ki bi vključevala športni ribolov, muharjenje in lov krapovcev in plenilk po načelu 50-50.  

Vsebina in format brošure bi bila v A4 po vzoru brošure Muharjenje. Avtorja teksta in avtorje fotografij ter lektoriranje, se honorirajo po veljavnem ceniku za glasilo Ribič. Potrebno je pridobiti podatke o strošku oblikovanja in tiska brošure. Naklada bi predvidoma znašala 1000 kom. slovenščina  in 2000 kom. angleščina (alternativno 500 slovenščina in 1000 angleščina). Za oglaševanje v brošuri se zainteresirane subjekte pozove prek glasila Ribič, cene oglasov pa bi bile za polovico nižje cene kot v brošuri Muharjenje (cela stran 400+ddv, polovica strani 200+ddv , pasica ali osminka 100+ddv). Trenutna številka predlaganega proračuna za novo brošuro je prevelika (32.500), komisija mora najti možnost  proračuna za največ 10.000 eur stroškov. Pretekle brošure RZS so bile zelo lepo sprejete doma in v tujini,  zato komisija predlaga  da se projekt nove brošure realizira - od UO RZS pričakuje jasna navodila ali nadaljevati s projektom realizacije tiska brošure.  

Sklep 2: prisotni člani komisije se strinjajo, da je potrebno realizirati izdajo brošure o lovu krapovcev in rib plenilk v Sloveniji.

Sklep 3: člani komisije pred sejo UO RZS pripravijo nov predlog predračuna stroškov brošure, B. Jerše pridobiva ponudbe za oglaševanje,  koordinacijo med člani vodi M. Krajnc. 

Sklep 4: komisija pričakuje ustrezno pooblastilo s strani UO RZS za končno realizacijo izdaje brošure.


b. Ribiški vodiči - nadaljevanje dela delavne skupine pri pripravi ustreznih aktov

Prisotni člani komisije se strinjajo, da je nujno potrebno urediti stanje na področju ribiškega vodenja, kjer  trenutno vlada anarhija. M. Krajnc poda poročilo o opravljenih aktivnostih delovne skupine in povzame glavne točke osnutka pravilnika za ribiške vodiče. Delovna skupina razmišlja o ureditvi usposabljanja na nivoju RZS in o registriraciji vodičev v okviru RZS. Predlagali so ustanovitev ločenega delovnega telesa ribiških vodičev, a morajo to idejo najprej podpreti sami vodiči. V razpravi se je med prisotnimi člani komisije, pojavilo vprašanje načina sankcioniranja neregistriranih vodičev – večina se strinja, da bi to lahko uredili le prek zakonske rešitve, ki pa v trenutnih okoliščinah ni izvedljiva. 

Sklep 5: komisija  se je seznanila s potekom dela delovne skupine za ribiške vodiče in se strinja z nujnostjo priprave priprave ustreznega pravnega akta, z namenom vzpostavitve reda na področju ribiškega vodenja.


c. Ostalo
Vprašanje delovne obleke za ribiške čuvaje – prisotni člani komisije so mnenja, da potrebe po enotnem kroju za čuvaje variirajo od RD do RD. Izpostavljeno je vprašanje stroška nakupa čuvajskega kroja, ki ga RZS ne more vsiliti. Ugotoviti je potrebno realno stanje med RD na podlagi ankete, saj priprava osnutka delovnega kroja brez potencialnih odjemalcev ni smiselna. 

Sklep 6: prisotni člani komisije predlagajo, da se med RD opravi anketa o potrebah po delovnem kroju za ribiške čuvaje.  


AD 3

Program dela komisije v letu 2022.
Povzetek razprave: 

a) Sejemski nastopi 
Zaradi pandemije covid-19 je bila sprejeta pravilna odločitev o odpovedi sodelovanja na sejmih v tujini.  Ne glede na nejasno situacijo glede pandemije se sejemskim aktivnostim v naslednjem letu ni smiselno popolnoma odreči. V letu 2022 imamo domača sejma, kjer se ribiči predstavljamo: Ljubljana in G. Radgona. Glede nastopov v tujini je vprašanje vpliva pandemije, dejstvo pa je, da prinašajo veliko promocije za ribiške družine in ribiški turizem – izpostavljen je bil primer promocije RZS v Skandinaviji in porasta ribiških gostov odtod. Pri takih nastopih smo imeli veliko pomoč v STO, prav tako pa imamo vsaj 5 zainteresiranih RD, ki bi sodelovale na takih sejmih. Potrebno je razmišljati o nastopih tudi v vzhodnih državah EU – veliko muharjev je prav od tam. Pred pandemijo je bil podan predlog za poskusni sejem na Poljskem, ki pa zaradi poznejših okoliščin ni mogel biti realiziran.

b) Ribiški koledarji
Prisotni člani komisije se strinjajo, da je ideja koledarja RZS bila dobro sprejeta v ribiški in splošni  javnosti, vsi koledarji so bili lepi in bi s tem bi morala RZS nadaljevati kot stalnico. Koledar za leto 2021 je RZS za vsakega člana RD je RZS tokrat lahko financirala, vprašanje je ali bo to lahko naredila tudi v prihodnje. Koledar moramo imeti pripravljen že ob koncu poletja in ne pa na hitro pripraviti ga v jeseni. Pri letošnjem koledarju je bilo izpostavljeno vprašanje njegove distribucije do članov RD; M. Berlot meni, da bi morala ta strošek nositi RZS. Sam koledar je nerazdružljiv s pojmovanjem RZS kot krovne ribiške organizacije, vežemo ga lahko na publikacije zveze ter stroške vkalkuliramo v letni proračun. Lovci in planinci redno izdajajo koledarje za svoje člane, vključno z nabiranjem fotografij zanj prek natečajev v stanovskih glasilih. 


Sklep 7:  RZS se udeleži ribiških sejmov v Sloveniji v Ljubljani in v Gornji Radgoni. Pri ribiških sejmih v tujini pa se RZS udeleži tistih sejmov, kjer je zagotovljeno sofinanciranje STO ob pogoju izraženih interesov RD in drugih partnerjih. Na naslednji seji komisije se preuči terminski razpored sejmov in izpolnjevanje pogoja zainteresiranosti STO in RD za sodelovanje. 

Sklep 8: prisotni člani komisije predlagajo, da se pripravi ribiški koledar za leto 2023 po vzoru na pripravo koledarja v podobnih stanovskih organizacijah, z možnostjo distribucije članom RD

Sklep 9:  člani komisije so se seznanili s predlaganim načrtom aktivnosti komisije v letu 2022.  



AD 4

Razno - kratka ocena izvedbe dogodkov ob 140. obletnici organiziranega sladkovodnega ribištva na Slovenskem in 80. letnici izdaje glasila Ribič, medijska podpora ribiških dogodkov.


M. Kranjc je izrazil zadovoljstvo z uspešno realizacijo proslave, imeli smo srečo z vremenom in prostorom, morali pa bomo narediti na pokritju medijske pokritosti. 

Sklep 10: člani komisije se strinjajo, da morajo kot komisija narediti več na medijski pokritosti ribiških  dogodkov. 


Seja je bila zaključena ob 18:00 uri.

Ljubljana,  23. 9. 2021.

Zabeležil:	        Predsednik komisije:
mag. Igor MILIČIĆ		Marko KRAJNC

	

OPOMBA:	Sekretar RZS objavi zapisnik na spletnih straneh zveze po njegovi verifikaciji na seji UO.

Po verifikaciji predsedujočega kopije zapisnika v e- verziji prejmejo:
· člani komisije,
· člani UO,
· v zapisniku zadolženi posamezniki,
· arhiv RZS.

Zapis prejemnikov po elektronski pošti je v arhivu RZS.

Datum verifikacije zapisnika na seji UO RZS:  

